ກອງປະຊຸມ ທີ່ລົ້ມແຫຼວ ອາດຕັ້ງຕົ້ນ ໃຫ້​ການ​ເຈ​ລະ​ຈານິວ​ເຄ​ລຍ ຮອບ​ໃໝ່ ໄດ້​ຮັບ​ໝາກ​ຜົນ
ປະທານາທິບໍດີ ດໍໂນລ ທຣຳ ກ່າວວ່າ “ໂດຍພື້ນຖານແລ້ວ ພວກເຂົາຢາກໃຫ້ຍົກເລີກ ມາດຕະການລົງໂທດ ທັງໝົດເລີຍ ແລະພວກເຮົາ ບໍ່ສາມາດເຮັດຈັ່ງຊັ້ນໄດ້.
ໃນຂະນະທີ່ກອງປະຊຸມສຸດຍອດນິວເຄລຍ ລະຫວ່າງ ສະຫະ ລັດ ກັບ ເກົາຫຼີເໜືອ ໃນ ນະຄອນຮາໂນ່ຍ ໄດ້ຍຸຕິລົງຢ່າງກະທັນຫັນໂດຍປາດ ສະຈາກຂໍ້ຕົກລົງ ເພື່ອຈຳກັດໄພ ຂົ່ມຂູ່ຈາກໂຄງການນິວເຄລຍຂອງເກົາຫຼີເໜືອ ນັ້ນ ບັນດານັກວິເຄາະກ່າວວ່າ ມັນກໍບໍ່ ເປັນຄວາມລົ້ມແຫຼວທັງໝົດດອກ ເຖິງ ແມ່ນວ່າໄດ້ມີການຂັດແຍ້ງກັນ ກ່ຽວກັບມາດຕະ ການລົງໂທດຕ່າງໆ ບລາຍແອນ ແພດເດັນ (Brian Padden) ນັກຂ່າວຂອງວີໂອເອ ລາຍງານວ່າ ປະທານາ ທິບໍດີ ດໍໂນລ ທຣຳ ປາກົດວ່າ ໄດ້ໃຫ້ຂໍ້ສັງເກດວ່າ ວໍຊິງຕັນ ເປີດກວ້າງທີ່ຈະໃຫ້ການຜ່ອນຜັນ ແລະເຕັມໃຈ ທີ່ຈະສະແຫວງຫາ ຂັ້ນຕອນການລຸດ ຜ່ອນນິວ ເຄລຍ ເທື່ອລະກ້າວ ທີ່ ພຽງຢາງ ໄດ້ຮ້ອງຂໍມາ ຊຶ່ງເປັນສິ່ງ ພົວພັນກັບການ ຍິນຍອມ ທີ່ໄດ້ຖືກຈຳກັດ ດ້ວຍຄວາມກ້າວໜ້າເປັນບາງສ່ວນ ດັ່ງທີ່ ໄຊຈະເລີນສຸກ ຈະນຳເອົາລາຍລະອຽດ ຂອງລາຍງານນີ້ ມາສະເໜີທ່ານ ໃນອັນດັບຕໍ່ໄປ ຢູ່ໃນນະຄອນ ຮາໂນ່ຍ ປະທານາທິບໍດີ ທຣຳ ໄດ້ຍ່າງອອກຈາກ ກອງປະຊຸມສຸດຍອດ ຄັ້ງທີ 2 ກັບ ຜູ້ນຳເກົາຫຼີເໜືອ ທ່ານ ກິມ ຈົງ ອຶນ ເພາະວ່າ ທ່ານໄດ້ກ່າວວ່າ ທ່ານ ກິມ ຢາກໃຫ້ຜ່ອນຜັນ ມາດຕະການລົງ ໂທດທັງໝົດ ແລກກັບ ມາດຕະການປົດອາວຸດ ນິວເຄລຍເທື່ອລະກ້າວ ປະທານາທິບໍດີ ດໍໂນລ ທຣຳ ກ່າວວ່າ ສ່ວນເກົາຫຼີເໜືອ ກ່າວວ່າ ຕົນໄດ້ຂໍໃຫ້ ພຽງແຕ່ໃຫ້ລຸດຜ່ອນບາງສ່ວນ ຂອງມາດຕະການ ລົງໂທດ ທີ່ມີຜົນກະທົບຕໍ່ເສດຖະກິດເທົ່ານັ້ນ ແຕ່ອາດເປັນໄປໄດ້ ວ່າ ໄມ້ງັດອັນສຳຄັນ ສຸດຂອງທ່ານທຣຳ ທີ່ມີຢູ່ ໃນການເຈລະຈາດ້ານນິວເຄລຍ ກໍຄືການຈຳກັດ ຂອງອົງການ ສະຫະປະຊາຊາດທີ່ວາງເອົາໄວ້ນັ້ນ ຊຶ່ງຈຳກັດການ ນຳເຂົ້ານ້ຳມັນຂອງປະເທດດັ່ງກ່າວ ແລະຫ້າມການສົ່ງອອກໂດຍສ່ວນໃຫຍ່ ທ່ານນາງ ເຈັນນີ ທາວນ໌ ນັກວິເຄາະກ່ຽວກັບເກົາຫຼີ ຈາກສູນກາງ ສຕິມສັນ (Stimson Center) ກ່າວວ່າ ຂໍ້ຂັດແຍ້ງ ກ່ຽວກັບການຜ່ອນຜັນມາດຕະການລົງໂທດ ອາດສະແດງໃຫ້ເຫັນເຖິງ ຂີດຈຳ ກັດໃນດ້ານການທູດແບບສ່ວນຕົວຂອງທ່ານທຣຳ ການພະຍາຍາມທີ່ ຈະບຳລຸງສົ່ງເສີມ ມິດຕະພາບກັບທ່ານກິມ ເພື່ອຈະໄດ້ມາຊຶ່ງການຍິນຍອມຜ່ອນຜັນ ທ່ານນາງ ແຄດຕາຣິນ ມູນ ນັກວິເຄາະໃນດ້ານເກົາຫຼີ ຈາກ ສະຖາບັນ ບຣຸກ ກິງສ໌ (Brookings Institution) ກ່າວວ່າ ເກົາຫຼີເໜືອ ແມ່ນເຊື່ອກັນວ່າ ມີອາວຸດນິວເຄລຍ 20 ຫາ 60 ລູກ ພ້ອມດ້ວຍລູກສອນໄຟ ໄລຍະໄກ ທີ່ມີຄວາມອາດສາມາດ ແນໃສ່ແຜ່ນດິນໃຫຍ່ຂອງສະຫະລັດ ໃນລະຫວ່າງ ກອງປະຊຸມສຸດຍອດຄັ້ງທຳອິດ ລະຫວ່າງ ທ່ານທຣຳ ແລະທ່ານກິມ ທີ່ ປະເທດສິງກະໂປ ນັ້ນ ຜູ້ນຳເກົາຫຼີເໜືອ ໄດ້ໃຫ້ຄວາມໝັ້ນໝາຍຫຼາຍປະການ ທີ່ຈະ ທຳງານໃຫ້ໄປສູ່ການປົດອາວຸດນິວເຄລຍ ຢ່າງຄົບຖ້ວນ ສ່ວນຢູ່ໃນຮາໂນ່ຍ ຄາດໝາຍກັນວ່າ ພວກຜູ້ນຳທັງສອງທ່ານ ຈະຕົກລົງກັນ ໃນມາດຕະ ການຕ່າງໆ ທີ່ເປັນຮູບປະທຳ ເຊັ່ນວ່າ ການທັບມ້າງ ໂຮງໄຟຟ້ານິວເຄລຍ ຢອງບີຢອນ (Yongbyon) ທີ່ກັ່ນກອງທາດປລູໂຕນຽມເປັນພະລັງງານ ແລະເພື່ອການປັບປຸງສາຍ ສຳພັນ ດ້ວຍການລົງນາມ ໃນການປະກາດສັນຕິພາບ ການເຈລະຈາຕ່າງໆ ກ່ອນໜ້າກອງປະຊຸມສຸດຍອດນັ້ນ ຍັງເບິ່ງຄືວ່າ ໄດ້ສະແດງໃຫ້ ເຫັນເຖິງ ຄວາມເຕັມໃຈຂອງວໍຊິງຕັນ ທີ່ຈະຍອມຜ່ອນຜັນ ຕໍ່ການຮຽກຮ້ອງທີ່ມີມາ ຍາວນານຂອງຕົນ ວ່າ ພຽງຢາງ ໃນຂັ້ນທຳອິດ ໃຫ້ທັບມ້າງໂຄງການອາວຸດນິວເຄລຍ ຂອງຕົນທັງໝົດ ກ່ອນທີ່ຈະສາມາດຍິນຍອມຜ່ອນຜັນໃດໆ ໃຫ້ໄດ້ ທ່ານ ເຈມສ໌ ເມັກຄຽນ ຈາກສູນກາງຄວບຄຸມອາວຸດ ແລະການຫ້າມແຜ່ຜາຍ ອາວຸດ ນິວເຄລຍ ກ່າວວ່າ ໃນເວລານີ້ ທັງສອງຝ່າຍ ຍັງເບິ່ງຄືວ່າ ເປີດໃຈທີ່ຈະສະແຫວງຫາ ຂໍ້ຕົກລົງດ້ານນິວ- ເຄລຍ ແຕ່ບັນດານັກວິເຄາະ ກ່າວວ່າ ມັນອາດເຖິງເວລາ ໃຫ້ພວກນັກເຈລະຈາ ລະດັບ ພະນັກງານ ແກ້ໄຂນະໂຍບາຍ ທີ່ສະລັບຊັບຊ້ອນໃນການເຫັນແຕກຕ່າງກັນນັ້ນ ກ່ອນທີ່ ບັນດາຜູ້ນຳ ຈະໝັ້ນໝາຍ ຈັດກອງປະຊຸມສຸດຍອດ ຄັ້ງຕໍ່ໄປ (President Donald Trump) (Jenny Town, Korea Analyst, Stimson Center) (Katharine Moon, Korea Analyst, The Brookings Institution)